ብሰንኪ ነዊሕ ናይ ነፋሪት ጉዕዞ ዝፍጠር ናይ ድቃስ ምምዝባል [jetlag] ሓደ ኣብነት ናይ ተፈጥራዊ ብርሃን ብዘይምርካብ ዝፍጠር ሽግር ኢዩ። ቀደም ዘበን፡ ሰባት ኣብ ቃልዕ ቦታ ይሰርሑ ስለዝነበሩ፡ ናይ መዓልትን ለይትን ጸገማት ኣይነበሮምን። ኣብዚ እዋን ግና፡ መብዛሕትና ኣብ ውሽጢ ቤት ጽሕፈታት ብምስራሕና እቲ ኣብ ደገ ዘሎ ኣከባብያዊ ብልጫታት ኣይነስተብህለሉን። ኣብዚ እዋን፡ ኣብ ዓዲ እንግሊዝ፡ ኣብ ሕርሻን ምግፋፍ ዓሳን ናይ ዝነጥፉ ሰራሕተኛታት ቁጽሪ ሓደ ሚኢታዊት ጥራይ ኢዩ። ብሰንክ`ዚ ድማ ካብ ብርሃን ዝተሓረምና ፍጥረት ብምዃና፡ ኣብ ድቃስና ዓቢ ምምዝባል ብምፍጣሩ ኣብ ጥዕናና ሳዕቤናት ይፈጥር ኣሎ። እቲ ዘድልየና ዓቕን ተፈጥራዊ ብርሃን ካብ ሰብ ናብ ሰብ ዝፈላለ ይኹን ድኣ`ምበር፡ ኣድላይነቱ ግና ንኹልና ግድን እዩ። ኣብ ውሽጢ ገዛና እንጥቀመሉ መብራህቲ፡ ነቲ ኣካላትና ዘድልዮ ዓይነት ብርሃን ኣይህብን እዩ። ምንጪ ስእሊ, Getty Images ለይቲ ምስራሕ ዋላ`ኳ መብዛሕትና እኹል ተፈጥራዊ ብርሃን ዘይንረክብ እንተኾንና፡ ነቶም ናይ ለይቲ ስራሕ ዝሰርሑ ድማ ዝኸፍአ ኢዩ። ንሳቶም፡ ኣካላቶም ንዕረፍቲ ኣብዝዳለወሉ እዋን ስለ ዝሰርሑ፡ ትኩራት ኣይኮኑን፤ ብሰንኪ'ዚ ድማ ምትግባር ክእለቶም ትሑት ይኸውን። ነቲ ለይቲ ዝስኣኑዎ ድቃስ ኣብ ሰዓታት ቀትሪ ክትክእዎ ይፈትኑ ድኣ`ምበር፡ ድቃሶም ሓጺርን ዘይእኹልን እዩ። ኣብቲ ክድቅስሉ ዝግብኦም እዋን ይሰርሑ፡ ኣብቲ ክሰርሕሉ ዝግብኦም እዋን ድማ ክድቅሱ ይፍትኑ። እዚ ኣብ ጥዕንኦም ዓቢ ሳዕቤናት የኸትል። ኣብ ነዊሕ እዋን ኣብ ጥዕንኦም ዘስዕቦ ሳዕቤናት ድማ ንውሓት ዕድሚኦም ብሽዱሽተ ዓመት የጉድሎ። በዚ ምኽንያት፡ ብዙሓት ንስራሕ ዝህልዎም ትኹረትን ናይ ምትግባር ክእለቶም ስለዝንኪ፡ ኣስታት 97 ሚኢታዊት ናይቶም ለይቲ ዝሰርሑ ሰባት፡ ነቲ ንዓመታት ዝሰርሕዎ ዓይነት ስራሕ ኣይመልክዎን። ትጥቀምሉ ዘለኹም መሳርሒ ኣይተቐበሎን። መግለጺ ቪድዮ, እኹል ድቃስ እንታይ ረብሓ ኣለዎ?
